OzLabs/hebrew-wiki-articles huggingface dataset:
קווין קאמפל

קווין קאמפל (בגרמנית: Kevin Kampl, נולד ב-9 באוקטובר 1990 בזולינגן, גרמניה) הוא כדורגלן סלובני יליד גרמניה המשחק בעמדת הקשר בקבוצת ר.ב. לייפציג.

==חיים אישיים==
נולד בזולינגן אשר בגרמניה, הוריו עברו לגרמניה ממריבור שבסלובניה. יש לו אזרחות כפולה, גם של גרמניה וגם של סלובניה, הוא היה יכול לשחק עבור נבחרת גרמניה אך בחר לשחק עבור נבחרת סלובניה מאחר שהמוצא של הוריו הוא סלובני.

==קריירה==
===קריירת מועדונים===
קאמפל החל את הקריירה שלו בבאייר לברקוזן, שיחק בקבוצת הנוער של המועדון וגם בקבוצה השנייה, אחרי כמה שנים בלברקוזן חתם קאמפל בגרויטר פירט ששיחקה באותה העת בליגה השנייה בגרמניה על חוזה שכלל השאלה לעונה אחת. אחרי חצי שנה חזר קאמפל ללברקוזן ושיחק בקבוצה הבוגרת משחק אחד במסגרת הליגה האירופית מול מטאליסט חרקוב.

בקיץ 2011 חתם באוסנבריק מהליגה השלישית, אחרי עונה מוצלחת בקבוצה מהליגה השלישית חתם באאלן מהליגה השנייה תמורת 250,000 יורו, במדיה הוא שיחק ארבעה משחקים בלבד בהם כבש שני שערים, כמות שהרשימה את אלופת אוסטריה העשירה רד בול זלצבורג שרכשה אותו תמורת שלושה מיליון יורו. בזלצבורג כבש עשרים ותשעה שערים במאה וארבעה משחקים.

ב-22 בדצמבר 2014 חתם בבורוסיה דורטמונד על חוזה לחמש שנים תמורת סכום שמוערך ב-12 מיליון יורו, אך לא הצליח להותיר את חותמו בקבוצה.

ב-28 באוגוסט 2015 חתם על חוזה לחמש שנים בבאייר לברקוזן. ב-31 באוגוסט 2017 חתם לארבע שנים בר.ב. לייפציג.

===נבחרת סלובניה===
קווין הוא סלובני יליד גרמניה שיכל לבחור בין האפשרות לשחק בנבחרת גרמניה ובחר לייצג את נבחרת סלובניה, את השער היחיד במדי הנבחרת הלאומית כבש ב-6 בספטמבר 2013 במשחק נבחרתו מול נבחרת אלבניה, נבחרתו ניצחה בתוצאה 0–1.

==תארים==
;רד בול זלצבורג
*הבונדסליגה האוסטרית: 2013/2014
*הגביע האוסטרי: 2013/2014

ר.ב. לייפציג
* הגביע הגרמני: 2021/2022, 2022/2023
* הסופר קאפ הגרמני: 2023

== קישורים חיצוניים ==

קטגוריה:כדורגלנים סלובנים
קטגוריה:קשרי כדורגל סלובנים
קטגוריה:כדורגלני באייר לברקוזן
קטגוריה:כדורגלני גרויטר פירט
קטגוריה:כדורגלני אוסנבריק
קטגוריה:כדורגלני ו.פ.ר. אאלן
קטגוריה:כדורגלני רד בול זלצבורג
קטגוריה:כדורגלני בורוסיה דורטמונד
קטגוריה:כדורגלני ר.ב. לייפציג
קטגוריה:כדורגלני נבחרת סלובניה
קטגוריה:סלובנים שנולדו ב-1990
גן וריסלנד

באר המים בגן וריסלנד
גן וריסלנד (לעיתים פריזלנד או וריזלנד) הוא גן ציבורי על שם זיגפריד אדולף (צדוק) וַן וריסלנד. הוא נמצא בחלקה המערבי של העיר הרצליה (הרצליה פיתוח) ברחוב הנשיא.

בגן שתולים עצים עתיקים רבים וסלולים בו שבילים. יש בו משטחי דשא גדולים ומתקני שעשועים לילדים. בכניסה הוקם קיר מאבני אפולוניה.

==היסטוריה==
הגן הוקם בנובמבר 1941 על ידי משה דה שליט והחברה לפיתוח הרצליה שהוקמה על ידי דה שליט. 

הגן הוקם לזכרו של זיגפריד ון וריזלנד שהיה מראשי התנועה הציונית בהולנד, חבר ההנהלה הציונית וגזבר שלה. כיהן כקונסול כללי של הולנד בארץ ישראל. בשנת 1929 פרש מההנהלה הציונית והחל לעבוד כמנהל בחברת האשלג, ולאחר מכן כיהן כמנהל נמל תל אביב עד מותו בדצמבר 1939. הוא תמך בחברה לפיתוח הרצליה ועזר בפיתוח חוף הים, והציל בשנים הקשות את השטח שעל חלקו הוקם הגן. 

בטקס החנוכה נכחו אורחים רבים ובהם משה נובומייסקי, ד"ר הנטקה, נציגי פועלי ים המלח, רעייתו של ון וריזלנד ועוד. האדריכל רכטר מסר פרטים על תוכנית הגן.

בשנת 2002, הכריזו עיריית הרצליה והחברה לפיתוח הרצליה על תחרות לתכנון גן וריזלנד. הזוכה בתחרות היה המשרד אמיר מילר - אדריכלי נוף. <ref></ref>

== קישורים חיצוניים ==

* [http://amirmueller.com/portfolio/gan-vrizland/ גן וריזלנד] באתר אמיר מילר אדריכלי נוף

== הערות שוליים ==

קטגוריה:הרצליה: גנים ופארקים
השרפה הגדולה ב-1910

השרפה הגדולה ב-1910 הייתה שרפת יער אדירה, שכילתה שטח של 12,140 קילומטרים מרובעים בצפון מערב ארצות הברית בתוך יומיים בלבד (20-21 באוגוסט 1910) וגרמה למותם של 87 אנשים, מרביתם כבאים. השרפה כילתה שטחים בשלוש מדינות - בצפון מזרח וושינגטון, צפון איידהו ומערב מונטנה, ופגעה בשטחיהם של עשרה יערות לאומיים. היא נחשבת לשרפת היער הגדולה ביותר בתולדות ארצות הברית, אך לא הקטלנית שבהן. היה זה גם האירוע הקטלני ביותר למכבי האש בארצות הברית קודם לפיגועי 11 בספטמבר.

==גורמי השרפה==
בקיץ 1910 הצטרפו גורמים שונים זה לזה וגרמו לפרוץ השרפה. הקיץ היה חם ויבש ללא תקדים, ולכן גם החלה עונת השרפות מוקדם מהרגיל. היובש גרם להצטברות צמחייה יבשה והיערות התמלאו בחומר דליק. גיצים שהועפו מקטרי רכבת גרמו לשרפות וכך גם ברקים ועבודתם של צוותים שהציתו שרפות מבוקרות. עד אמצע חודש אוגוסט בערו כבר 1,000 עד 3,000 שרפות קטנות ממדים בוושינגטון, איידהו, מונטנה וקולומביה הבריטית שבקנדה.

==השרפה==
ב-20 באוגוסט 1910 חדרה לאזור חזית קרה שהביאה עמה רוחות עזות. אלו ליבו את אלפי השרפות הקטנות לכלל סופת אש אחת אדירה. לא היה סיכוי לבלום את האש בשל מחסור בכוח אדם וציוד. שירות היערות של ארצות הברית (שנקרא אז שירות היערות הלאומי) היה בן חמש שנים בלבד ולא היה מוכן כלל להתמודדות עם השלכות הקיץ היבש. חטיבת חיל רגלים של צבא ארצות הברית הוזעקה לסייע בלחימה באש.

לפי עדויות נסחף עשן השרפה מזרחה עד למדינת ניו יורק ודרומה עד לדנוור שבקולורדו. בלילות, עד למרחק של 800 קילומטרים מחוף האוקיינוס השקט לא היו כלי שיט מסוגלים לנווט על פי הכוכבים מאחר שהשמיים היו מכוסים בעשן.

קבוצות כבאים לחמו באש תוך סיכון חייהן, ועשרות כבאים נספו אגב כך. אנשי קבוצה שלמה בת 28 כבאים נספו כאיש אחד באיידהו. קבוצה אחרת באיידהו, בת 45 אנשים, הוקפה על ידי להבות ומפקדה אד פולסקי הוביל אותה לתוך מכרה קטן נטוש ששימש לה כמחסה. הכבאים כמעט נחנקו בעשן בתוך המכרה, אך 39 מתוכם שרדו לבסוף.

רכבות פינו אלפי אזרחים מאיידהו וממונטנה. רכבת אחת בה נמצאו 1,000 נוסעים דהרה לרוחבו של שטח עולה באש עד שמצאה מחסה במנהרה. 

השרפה כבתה לבסוף לאחר שחזית קרה נוספת נכנסה לאזור והביאה עמה גשם רב.

שש עיירות באיידהו ובמונטנה נהרסו כליל באש ואחרות ניזוקו קשות. עיירות אחדות ניצלו מפגיעה הודות להצתת שרפות מבוקרות בקרבתן.

לשרפה הייתה השפעה נרחבת על אופיו של שירות היערות של ארצות הברית. עד אליה התגלעו ויכוחים רבים בנוגע לאופן הטיפול הנכון בשרפות יער, כאשר רבים טענו שיש להניח להן לבעור משום שהן היו בעלות חשיבות טבעית ליער ומשום המחיר הגבוה של כיבוין. לאחר השריפה הגדולה אימץ השירות מדיניות של מניעת שרפות ולחימה בכל אחת מהן.

==ראו גם==
* שרפות היער של השבת השחורה

==קישורים חיצוניים==

* [https://web.archive.org/web/20121227124533/http://www.foresthistory.org/ASPNET/Policy/Fire/FamousFires/1910Fires.aspx על השריפה] באתר Forest History
* [https://web.archive.org/web/20141223223028/http://www.foresthistory.org/ASPNET/Publications/region/1/1910_fires/sec2.htm עדות ראייה על השריפה] באתר Forest History
* [https://web.archive.org/web/20001031083216/http://www.idahoforests.org/fires.htm על השריפה] באתר Idaho Forests
* 

==הערות שוליים==

גדולה
גדולה
קטגוריה:מדינת וושינגטון: היסטוריה
קטגוריה:איידהו
קטגוריה:מונטנה: היסטוריה
קטגוריה:1910 בארצות הברית
קושטה

סמל משפחת קושטה בפורטוגל.
קושטה (בפורטוגזית: Costa) הוא שם משפחה, שנפוץ בעיקר במדינות דוברות פורטוגזית כגון פורטוגל, ברזיל, מוזמביק ואנגולה. כמו הקוגנטים קואסטה (Cuesta) וקוסטה, בספרדית, איטלקית וצרפתית, וקושט (Kust) או קוּסטה (Küste) בשפות גרמניות, מקור השם הוא במילה הלטינית costa, שמשמעותה המקורית היא צלע. בימי הביניים המילה קיבלה משמעויות נוספות – קצה הארץ, צלע הר, או מדרון, ולבסוף גם חוף.

קטגוריה:שמות משפחה
ישי עוליאל

ישי עוליאל (נולד ב-5 בינואר 2000) הוא טניסאי ישראלי. אלוף ישראל בשנים 2020, 2021, 2023. בשיאו (4 באפריל 2022) דורג במקום 331 בעולם. מדורג כיום, נכון למאי 2023, במקום ה-510 בעולם על פי דירוג ATP. חבר סגל נבחרת גביע דייוויס של ישראל

==ביוגרפיה==
עוליאל הוא תושב רמלה. מתאמן כיום אצל דודי סלע. מאמנו הראשון היה ז'אן פוצטר, שליווה אותו מגיל חמש.

זכה ב-2012 בתחרות אוראנג'-בול לנוער בטניס היוקרתית עד גיל 12, התחרות העיקרית של טניסאים ילדים ונערים בעולם. ב-2013, הגיע לשלב רבע הגמר וב-2014 זכה בתחרות עד גיל 14, לאחר שגבר בגמר על צ'ן-ג'וי הו הטאיוואני. עוליאל הוא אחד מתשעה טניסאים שזכו בשני התארים, לגיל 12 ולגיל 14.

עוליאל נמנה עד קיץ 2019 עם סגל נבחרת דוד, קבוצת ילדים הממומנים על ידי המיליונר הבריטי-יהודי דייוויד קופר.

ביולי 2015 ניצח בסיבוב הראשון באליפות וימבלדון לנוער בזוגות, יחד עם שותפו וו ייבינג מסין. באותו חודש זכה גם במדליית כסף באליפות אירופה לנוער ליחידים, שנערכה בטביליסי.

ב-5 ביוני 2016 זכה עוליאל בטורניר הזוגות לנוער ברולאן גארוס, עם שותפו הצ'כי פטריק ריקל .

באותה שנה, 2016, באליפות ארצות הברית הפתוחה לנוער הגיע בטורניר הזוגות עד לחצי הגמר.

בינואר 2017 העפיל לגמר טורניר אליפות אוסטרליה הפתוחה לנוער, והפסיד לז'ומבור פירוש מהונגריה בשלוש מערכות. בפברואר 2017 ערך את הופעת הבכורה שלו במדי נבחרת גביע דייוויס של ישראל במשחק מול נבחרת פורטוגל. ביולי 2017 העפיל לסיבוב השני בטורניר היחידים לנוער באליפות וימבלדון.

בדצמבר 2017 זכה בטורניר הבוגרים הראשון בקריירה, בסאג'ור, כשניצח את טום ז'ומבי הצרפתי בגמר הפיוצ'ר בשתי מערכות<ref></ref>. בחודש מאי 2019 זכה בטורניר הרקליון שביוון.

בדצמבר 2018 התגייס לצה"ל במעמד של ספורטאי מצטיין.

ב-5 בספטמבר 2021 העפיל לגמר טורניר ITF בריקאני, צ'כיה. סיים במקום ה-2 לאחר שהפסיד לז'ומבור פירוש ההונגרי.

השתתף ב-26 באוקטובר 2021 בטורניר סנט פטרסבורג מסבב 250 ATP לאחר שקיבל כרטיס חופשי לבית הגמר של התחרות. הפסיד בסיבוב הראשון לג'ון מילמן האוסטרלי.

באוגוסט 2021 זכה בתחרות פיוצ'ר באקו, ברומניה.

ב-6 בנובמבר 2021 זכה בתחרות פיוצ'ר ITF מיתר, לאחר שניצח בגמר את פארקר הבריטי 6:2, 6:4.

==גביע דייוויס==
במרץ 2022 הוביל עוליאל את נבחרת גביע דייוויס של ישראל לניצחון 1:3 על נבחרת דרום אפריקה והעלה את נבחרת ישראל למשחקי ההעפלה לבית העליון. עוליאל רשם במשחקים מול דרום אפריקה שני ניצחונות במשחקי היחידים לאחר שגבר על לויד האריס 4:6, 3:6 ועל רואן רולפוסה 2:6, 3:6.

בפברואר 2023 היה שותף לניצחון 2:3 על נבחרת לטביה, שבעקבותיו נשארה הנבחרת בבית העליון. בספטמבר 2023 היה שותף לניצחון על נבחרת יפן, כאשר הוא הפסיד משחק יחידים אחר, וניצח את המשחק השני והמכריע במפגש.<ref></ref>

== תארים ==
=== בוגרים ===
יחידים

זכיות
{| class="wikitable"
|טורניר
|שנה
|יריב
|תוצאת המשחק
|-
|Israel F18 Futures
|2017
|טום ז'ומבי
|6-7, 2-6
|}

=== נוער ===
יחידים

<big>סגנות</big>
{| class="wikitable"
|טורניר
|שנה
|יריב
|תוצאת המשחק
|-
|אליפות אוסטרליה הפתוחה לנוער
|2017
|זומבור פירוס
|6-4,4-6,3-6
|}
זוגות

<big>זכיות</big>
{| class="wikitable"
|טורניר
|שנה
|שותף
|יריבים
|תוצאת המשחק
|-
|אליפות צרפת הפתוחה לנוער
|2016
|פטריק ריקל
|צ'ונג יון-סונג
אורלנדו לוז
|6-3,6-4
|}

== קישורים חיצוניים ==

* 
* 
* 
* 
* 

==הערות שוליים==

קטגוריה:רמלה: ספורטאים
קטגוריה:טניסאים ישראלים
קטגוריה:ספורטאי נוער ישראלים
קטגוריה:אלופי ישראל בטניס
קטגוריה:ישראלים שנולדו ב-2000
בעיה מתמטית

בעיה מתמטית היא שאלה שניתן לייצגה, לנתח אותה, ואולי גם לפתור אותה בעזרת הכלים של המתמטיקה. זו יכולה להיות שאלה מעשית, כגון מהם מסלוליהם של כוכבי הלכת במערכת השמש, או שאלה מופשטת, כגון הבעיות של הילברט.

שאלות על מציאות חומרית הופכות לבעיות מתמטיות בעזרת מודל מתמטי של נושא המחקר, דבר הכרוך בדרך כלל בהפשטה שלו. למשל על מנת להפוך את השאלה "מהם מסלוליהם של כוכבי הלכת" לבעיה מתמטית בת פתרון נוח להתייחס אל כוכבי הלכת כאל כדורים או נקודות במרחב. הדבר כרוך בהפשטה כי כוכבי הלכת אינם תואמים את התכונות המתמטיות של כדור ונקודה. לאחר שרטוט מסלולם הנצפה של כוכבי הלכת כעקומה במישור או במרחב ניתן להסיק מהעקומה מידע על מסלולם של כוכבי הלכת.

בעיות מתמטיות מופשטות הן שאלות בכל תחומי המתמטיקה. בדרך כלל מתמטיקאים מעלים שאלות על נושאים מתמטיים ומנסים לפתור אותן באמצעות הטכניקות המתמטיות. המטרה של המתמטיקאים היא לרוב הרחבת הידע על הנושאים הנחקרים. שאלות מתמטיות הן כלי מרכזי בהוראת המתמטיקה כאשר לרוב המורה או מחבר ספר הלימוד יוצר שאלה מתמטית ועל התלמיד לפותרה באמצעות הכלים המתמטיים שנלמדו. בדרך כלל בעיות מתמטיות שכאלה נקראות שאלות או תרגילים והמונח "בעיה מתמטית" שמור לשאלות שמתמטיקאים התקשו לפותרן.

== בעיות לא פתורות ==
ישנן לא מעט בעיות מתמטיות שהוגדרו אך טרם נפתרו. למשל, ברשימת 23 הבעיות של הילברט ישנן 15 שלא נפתרו כלל או נפתרו רק בצורה חלקית. רשימת מפורסמת אחרת של בעיות פתוחות היא רשימת בעיות לנדאו.

במשפט האי-שלמות הראשון הראה קורט גדל שכל מערכת אקסיומות אפקטיבית ועשירה מספיק (כזו המכילה חלק מספיק גדול מאקסיומות האריתמטיקה) שהיא עקבית, היא בהכרח לא שלמה, משמע שקיימות טענות שלא ניתנות להכרעה, כלומר שלא ניתן להוכיחן או להפריכן באמצעות מערכת האקסיומות.

==קישורים חיצוניים==

* 

קטגוריה:מתמטיקה
קטגוריה:בעיות נודעות במתמטיקה
קטגוריה:הוראת המתמטיקה
סקרבורו (טובגו)

סקרבורו (באנגלית: Scarborough) היא העיר הגדולה ביותר ובירתו של האי טובגו שהוא מחוז אוטונומי נפרד של טרינידד וטובגו.
== גאוגרפיה ==
אוכלוסיית העיר מנתה 17,000 תושבים בשנת 2010 המהווים כמעט שליש מכלל אוכלוסיית האי. על נופה של העיר שולט מבצר המלך ג'ורג', מבנה מבוצר מהמאה ה-18 הקרוי על שמו של המלך ג'ורג' השלישי, שכיום מהווה את משכנו של מוזיאון היסטורי-ארכאולוגי. נמל המים העמוקים של סקרבורו נבנה ב-1991. לפני כן היה על האניות לעגון במרחק מהחוף.
== היסטוריה ==
הגלגול הראשון של העיר היה בשנת 1654. אז היא כונתה למפסינבורג, על שם שני האחים ההולנדים שהיו מייסדיה. סקרבורו הפכה להיות בירת טובגו ב-1769 כאשר היא החליפה את הבירה עד אז, ג'ורג'טאון. תחת השלטון הצרפתי היא נקראה פור לואי. ההולנדים היו אלה, אשר עם שובם לשלטון בשנות ה -70 של המאה ה -19, הקימו את הממשלה האזרחית הראשונה בטובגו, והביאו מאות עבדים אפריקנים. לאחר מספר פיתולים היסטוריים נוספים, ניתנה טובגו רשמית לבריטים בשנת 1814, והסתיימה סוף סוף בעידן אי הוודאות הפוליטית. בשנים 1821-1825 נבנה בית הנבחרים הנוכחי באתר בית המשפט לשעבר. בית הנבחרים של טובגו, הוא האחראי על הממשל המקומי באי.<ref></ref>

שרות מעבורות מקשר את העיר עם פורט אוף ספיין. כמו שאר האי, משרת את העיר נמל התעופה הבינלאומי רובינסון השוכן במרחק של 13 ק"מ ממרכז העיר.

סקרבורו קרויה על שמה של עיר הנושאת את אותו השם במחוז צפון יורקשייר שבאנגליה.

==קישורים חיצוניים==

* 

==הערות שוליים==

קטגוריה:ערי חוף
קטגוריה:טרינידד וטובגו: ערים
קטגוריה:הקריביים: ערי נמל
קטגוריה:יישובים שהוקמו ב-1654
St. James Infirmary Blues

St. James Infirmary Blues הוא שיר עם אמריקאי שמקורו אינו ידוע, אם כי מיוחס לעיתים לג'ו פרימרוז (שם עט של כותב השירים אירווינג מילס (1985-1894)). החצוצרן והזמר לואי ארמסטרונג הקליט ב-1928 גרסה שפרסמה את השיר והוא הפך לסטנדרט שזכה מאז לביצועים רבים.

"St. James Infirmary" מבוסס על שיר עם אנגלי מהמאה ה-18 בשם "The Unfortunate Rake" (ידוע גם בשמות "The Unfortunate Lad" או "The Young Man Cut Down in His Prime") העוסק בחייל שהוציא את כספו על זנות עד אשר מת כתוצאה ממחלת מין. שם השיר הוא על שם בית החולים סנט ג'יימס בלונדון שטיפל במצורעים ועל פי השיר, שם מצא החייל את מותו. קיימת בעיה עם זיהוי זה שכן, הנרי השמיני רכש את המקום ב-1532 והקים באתר את ארמון סנט ג'יימס. זיהוי אפשרי אחר הוא המרפאה שהייתה חלק מ"St James Workhouse", מתחם כנסייתי בפיקדילי שבלונדון, שפעלה לפחות עד המאה ה-19.

לשיר העם הבריטי היו גרסאות רבות שברובן המספר מגולל סיפור אודות חיי צעיר שנקטעו בשיא חייו (לעיתים, צעירה שחייה נקטעו בשיא חייה) כתוצאה מהתנהגות מוסרית מפוקפקת. לדוגמה, בהגיע השיר לאמריקה, הפכו ההימורים והאלכוהול לסיבות הנפוצות למות הצעיר. חלק מגרסאות השיר אף התפתחו לסטנדרטים בזכות עצמם, דוגמת "The Streets of Laredo" ו-"Dyin' Crapshooter's Blues". מוזיקאי הבלוז, וילי מקטל העיוור, הקליט ב-1940 גרסה לשיר עבור אלן לומקס וטען כי החל לכתוב את השיר ב-1929. אולם, השיר הוקלט לראשונה כבר ב-1927 על ידי פס ויליאמס ותזמורתו (Fess Williams and his Royal Flush Orchestra) בשם "Gambler's Blues".

הלחן של הגרסאות המוקדמות לשיר, כולל הגרסאות ל"Bard of Armagh" ו-"Unfortunate Rake", הן במפתח מז'ורי ודומות ללחן של "Streets of Laredo". גרסת הג'אז, כפי שנוגנה על ידי לואי ארמסטרונג, היא במפתח מינורי. כפי שרווח בשירי עם ישנים, קיימת שונות בין מילות הגרסאות השונות. אלו המילים שהושרו בגרסת לואי ארמסטרונג בהקלטה של אודאון רקורדס ב-1928:

<div style="direction: ltr;">
:I went down to St. James Infirmary,
:Saw my baby there,
:Stretched out on a long white table,
::So cold, so sweet, so fair.
:Let her go, let her go, God bless her,
:Wherever she may be,
:She can look this wide world over,
:But she'll never find a sweet man like me.
</div>

==גרסאות כיסוי==
*לואי ארמסטרונג
*קאב קלוואי
*דייב ון רונק
*ג'ו קוקר
*ון מוריסון
*ארלו גאת'רי
* יו לורי

==אזכורים בתרבות==
*בספרו הדבר מאת הסופר והפילוסוף הצרפתי אלבר קאמי מצוין השיר פעמיים: בפעם הראשונה כאשר השיר מושמע בבאר שבו נפגשים רמבר, רייה וטארו (עמוד 137 בתרגומה מצרפתית של אילנה המרמן בהוצאת עם עובד, ובפעם השנייה כאשר אותה קבוצה נפגשת בחדר המלון של רמבר (עמוד 143).

==קישורים חיצוניים==

* Rob Walker, [http://www.bestofneworleans.com/gyrobase/Content?oid=oid:34686 Name That Tune], מאמר מקיף אודות ההיסטוריה של השיר 
* 
* 
* 
* [https://archive.org/details/78_st.-james-infirmary_josh-white_gbia0001626a ביצוע של ג'וש וייט לשיר העם מ-1944], מתוך אוסף ג'ורג' בלאד לתקליטי 78

קטגוריה:שירים באנגלית
קטגוריה:שירי פולק
קטגוריה:בלוז
גביע דייוויס 1954

גביע דייוויס 1954 הייתה התחרות ה-43 במניין מאז ייסוד התחרות.

מחזיקי הגביע היו נציגי אוסטרליה ומשחק הגמר נערך בסידני, אוסטרליה. לתחרות נרשמו 30 נבחרות שחולקו ל-2 בתים- "בית אמריקה", ו"בית אירופה". בין מנצחי הבתים נערך משחק על הזכות להתמודד עם מחזיקת הגביע על התואר.

המשחק על התואר נערך ב-29-27 בדצמבר 1954 בסידני, אוסטרליה. נבחרת אוסטרליה הפסידה לנבחרת ארצות הברית עם תוצאה 2:3. בכך נבחרת ארצות הברית זכתה בתואר בפעם ה-17 בסך הכל.

==משחקי פלייאוף==
===בית אמריקה===
הבית כלל 7 נבחרות כולל יפן.

===בית אירופה===
הבית כלל 23 קבוצות, כולל ניו זילנד, הודו, מצרים וברזיל. לאחר משחקים מוקדמים החלו משחקי רבע הגמר.

===משחק בין מנצחי הבתים===
המשחק בין מנצחי הבתים התקיים בבריזביין, אוסטרליה, במהלך 18-16 בדצמבר 1954. נבחרת ארצות הברית ניצחה את נבחרת שוודיה עם התוצאה 0:5.

===משחק על התואר===
{| border="0" cellspacing="0" cellpadding="1" width="50%"
|- bgcolor="#ccfccf" align="center"
! colspan="2" align="center" | אוסטרליה 2
! colspan="2" align="center" |סידני, אוסטרליה 29-27 בדצמבר 1954 דשא 
! colspan="5" align="center" | ארצות הברית 3
|- bgcolor=#ddfddf
! colspan="4" " |.
| 1
| 2
| 3
| 4
| 5
|-
! rowspan="2"| 1 
| || לו הוד || || 4||6||10 || 3 || 
|-
| || טוני טרברט|| || 6 ||2||12||6 || 
|-bgcolor= #EAE3D8
! rowspan="2"| 2
| || קן רוזוול || || 4||8||4|| 3 || 
|- bgcolor= #EAE3D8 
| ||ויק סיישס|| ||8 ||6 ||6|| 6 || 
|-
! rowspan="2"| 3
| || לו הוד/קן רוזוול || ||2 ||6 || 2||8 || 
|- 
| ||ויק סיישס/טוני טרברט|| ||6 ||4||6||10 || 
|-bgcolor= #EAE3D8
! rowspan="2"| 4
| || קן רוזוול || ||9 ||7||6|| || 
|- bgcolor= #EAE3D8 
| ||טוני טרברט|| ||7||5 || 3 || || 
|-
! rowspan="2"| 5
| ||רקס הארטוויג|| || 4||6 || 6|| 6 || 
|- 
| || ויק סיישס || || 6 ||3 ||2|| 3 || 
|}

==קישורים חיצוניים==

* [http://www.daviscup.com/en/draws-results/tie/details.aspx?tieId=10000737 נתונים על התחרות]

קטגוריה:תחרויות טניס ב-1954
1954
1954
1954
1954
1954
1954
1954
1954
1954
1954
אלכסנדר מילר

קארל אלכסנדר מילר (בגרמנית: Karl Alexander Müller; ) היה פיזיקאי שווייצרי ממוצא יהודי. חתן פרס נובל לפיזיקה לשנת 1987, ביחד עם יוהנס גאורג בדנורץ, על גילוי מוליכי על בטמפרטורה גבוהה.

==ביוגרפיה== 
מילר נולד בבזל לאירמה לבית פייגנבאום ולפאול מילר.
בהיותו תינוק עברה משפחתו לזלצבורג, שם למד אביו מוזיקה. אמו עברה עמו לבית הוריה בעיירה דורנאך הסמוכה לבזל. מאוחר יותר עברו ללוגאנו, שם למד לדבר איטלקית שוטפת. אמו נפטרה כשהיה בן 11.
קיבל את התואר הראשון מהמכון הטכנולוגי של ציריך, שם גם הציג את הדוקטורט שלו בשנת 1957. שימש כפרופסור באוניברסיטת ציריך. במקביל, ניהל מחלקת מחקר ב-י.ב.מ. בציריך וקיבל תואר "עמית IBM". קיבל תואר דוקטור לשם כבוד מאוניברסיטת ז'נבה ומאוניברסיטת פאביה.

חקר את אפקט הול בבדיל. בי.ב.מ. התמקד בחקר SrTiO3 (סטרונציום טיטנאט) ומבני פרובסקיט דומים.

במסגרת מחקרו בתחום מוליכות-על בטמפרטורות גבוהות, השיג יחד עם יוהנס גאורג בדנורץ הישגים במוליכות-על.

ב-1983 בדנורץ ומילר החלו לחקור באופן שיטתי את התכונות החשמליות של חומרים קרמיים המבוססים על תחמוצות של מתכות מעבר, וב-1986, הם הצליחו לגלות מוליך על (LaBaCuO) שהטמפרטורה הקריטית שלו להולכת-על היא 35 מעלות קלוין, 12 מעלות יותר מהשיא הקודם של הולכת על. הגילוי הזה הוביל למחקרים נוספים של הולכת על בטמפרטורה גבוהה על חומרים נחושתיים עם מבנים דומים ל-LaBaCuO, במהרה גילו תרכובות כמו BiSrCaCuO שהטמפרטורה הקריטית עבורו היא 107 מעלות קלוין ו-YBaCuO שעבורו הטמפרטורה הקריטית היא 92 מעלות קלוין.

בשנת 1987 גאורג בדנורץ ואלכסנדר מילר זכו ביחד בפרס נובל לפיזיקה "על פריצת הדרך החשובה בגילוי מוליכות על בחומרים קרמיים".

מילר התחתן עם אנגבורג מרי לואיז וינקלר. לשניים נולדו בן ובת.

==קישורים חיצוניים==

* 
* 

קטגוריה:בוגרי אוניברסיטת ציריך
קטגוריה:זוכי פרס נובל לפיזיקה
קטגוריה:זוכי פרס נובל יהודים שווייצרים
קטגוריה:פיזיקאים יהודים שווייצרים
קטגוריה:מדענים יהודים שווייצרים
קטגוריה:שווייצרים חברי האקדמיה הלאומית למדעים של ארצות הברית
קטגוריה:יהודים חברי האקדמיה הלאומית למדעים של ארצות הברית
קטגוריה:עמיתי IBM
קטגוריה:שווייצרים שנולדו ב-1927
קטגוריה:שווייצרים שנפטרו ב-2023
זרימת הלה-שו

זרימת הלה-שו (Hele-Shaw flow, על שם הנרי סלבי הלה-שו) מוגדרת כזרימת סטוקס בין שני משטחים שטוחים ומקבילים אשר ביניהם מרווח קטן מאוד. ניתן לקרב מגוון בעיות שונות במכניקת הזורמים לזרימת הלה-שו, ומכאן נובעת חשיבותה.

תיאור סכמטי של הגאומטריה שממנה נוצרת זרימת הלה-שו.

מכיוון שהמשוואה השלטת של זרימת הלה-שו זהה לזו של זרימה פוטנציאלית בלתי צמיגה ולזו של זרימת נוזל דרך תווך נקבובי (ראו חוק דרסי), ניתן לדמות את שתי הזרימות האחרונות בדו-מימד כזרימות הלה-שו, מה שעלול לפשט את הבעיה בשני המקרים. קירוב לזרימת הלה-שו שימושית גם עבור בעיות במיקרו-זרימה, וזאת בשל טכניקות ייצור במיקרו-זרימה, אשר מתבססות על תצורות מישוריות רדודות ומספר ריינולדס (שהם בדרך כלל נמוכים במיקרו-זרימה).

נגדיר את <math>x</math> ואת <math>y</math> להיות הכיוונים המקבילים למשטחים, את <math>z</math> להיות הכיוון הניצב, עם מרווח של <math>2H</math> בין המשטחים (<math>z=\pm H</math>). כאשר המרווח בין הצלחות הוא קטן אסימפטוטית, כלומר <math>H \rightarrow 0, \, </math> פרופיל המהירות בכיוון z הוא פרבולי (כלומר פונקציה ריבועית של הקואורדינטה בכיוון זה). המשוואה הנוגעת לשיפוע לחץ למהירות היא:
: <math> {\mathbf u}={\mathbf \nabla} p \frac{z^2-H^2 }{2\mu} \, </math>
כאשר <math>{u}</math> היא המהירות, <math>p(x,y,t)</math> הוא הלחץ המקומי, ו-<math>\mu</math> מייצג את צמיגות הנוזל. קשר זה והאחידות של הלחץ בכיוון <math>z</math> מאפשרים לנו לבצע אינטגרציה של המהירות ביחס ל-<math>z</math> ובכך להתייחס לשדה מהירות בממדים <math>x</math> ו-<math>y</math> בלבד. אם נציב את המשוואה לעיל במשוואת הרצף ונבצע אינטגרציה ביחס ל-<math>z</math> נקבל את המשוואה השלטת של זרימת הלה-שו:
: <math> \frac{\partial^2 p}{\partial x^2}+\frac{\partial^2 p}{\partial y^2}=0.</math>
בנוסף למשוואה זו יש גם את תנאי השפה של אי-חדירה דרך הקירות.
: <math> {\mathbf \nabla} p \cdot \hat n= 0 \, </math>
כאשר <math>\hat n</math> הוא וקטור יחידה הניצב לקיר.

==תא הלה-שו ==
תא הלה-שו הוא מונח המשמש לתיאור מקרים עם הגאומטריה המוגדרת לעיל, כאשר ברוב המקרים יש במצב ההתחלתי נוזל בין שני הלוחות ונוזל אחר מוזרק לתוך התווך. במצב זה הזרימה מוגדרת על ידי תנאי השפה של הלוחות וכן תנאי הגבול בין שני הנוזלים (לחצים ומתח פנים), וג'. א. טיילור מצא כי כאשר מזריקים נוזל פחות צמיג לתוך תווך עם נוזל צמיג יותר, הנוזל הפחות צמיג מתפשט בנוזל השני בצורה של אצבעות. 

==קישורים חיצוניים==

קטגוריה:הידרודינמיקה
איי דייגו ראמירס

התחנה הצ'יליאנית באי גונסלו. ניתן לראות בנקודה הגבוהה ביותר את המגדלור של האי
איי דייגו ראמירס (בספרדית: Islas Diego Ramírez) היא קבוצה קטנה של איים בקצה הדרומי של צ'ילה, כ-105 ק"מ דרומית-מערבית לכף הורן ו-93 ק"מ דרומית-דרומית-מזרחית לאיי אילדפונסו, הנמשכת לאורך 8 ק"מ מצפון לדרום. האיים מתחלקים לקבוצה צפונית קטנה יותר, של שישה איונים, וקבוצה דרומית גדולה יותר, וביניהן מעבר ברוחב 3 ק"מ. שני האיים הגדולים ביותר, האי ברתולומה והאי גונסלו, נמצאים שניהם בקבוצה הדרומית. האיים מכילים את צוקי החוף הקיצוניים של יבשת דרום אמריקה. האי אגילה (Islote Águila), היבשה הדרומית בקבוצה, שוכן ב-"9'56°32 דרום.

אוניות קרוז עוברות שם מדי פעם בדרכן אל אנטארקטיקה וממנה.

האיים הם אתר קינון חשוב למספר רב של ציפורי ים דרומיות, בהן אלבטרוס שחור-גבות, אלבטרוס לבן-כיפה, אלבטרוס אפור-ראש, פינגווין הסלעים ויסעור דרומי ענק.

==היסטוריה==
האיים נצפו לראשונה ב-12 בפברואר 1619 על ידי משלחת גארסייה דה נודאל, ונקראו על שם קוסמוגרף המשלחת, דייגו ראמירס דה ארייאנו.
הם הוגדרו כמסת היבשה הדרומית ביותר שצוינה במפה בזמן ההוא, והחזיקו בתואר למשך 156 שנים, עד גילוי איי סנדוויץ' הדרומיים ב-1775.

ב-1892 החכירה ממשלת צ'ילה את האיים לפדרו פבלו בנאווידס לשם דייג, ובתנאי שיבנה שם מגדלור, נמל ובית ספר. בהמשך הועברה החכירה לקניגסוורתר ופאזינוביץ'.

הצי הצ'יליאני הקים ב-1957 תחנה מטאורולוגית מעל קאלטה קונדל, מפרצון בצדו הצפון-מזרחי של האי גונסלו, והוא מחדש את ציודה פעמים אחדות בשנה. זה המוצב המיושב הדרומי ביותר של דרום-אמריקה (כולל איים), גם אם איי סנדוויץ' הדרומיים נחשבים לחלק מדרום-אמריקה, משום שהתחנה הארגנטינאית על האי תיולי פורקה ביוני 1982 (כתוצאה ממלחמת פוקלנד). המוצב הדרומי השני בסדר המרחקים שיש בו נוכחות אנושית והשייך לדרום-אמריקה הוא המגדלור בכף הורן.

==אקלים==

==קישורים חיצוניים==

==הערות שוליים==

קטגוריה:איים סאב-אנטארקטיים
קטגוריה:איים באוקיינוס השקט
קטגוריה:צ'ילה: גאוגרפיה
קטגוריה:מגאיאנס ואנטארקטיקה הצ'יליאנית
מוצב סוג'וד

תמונה של מוצב סוג'וד בדרום לבנון שצולמה בשנת 1993 ברצועת הביטחון
תמונה של מוצב סוג'וד בדרום לבנון שצולמה בשנת 1993 ברצועת הביטחון
תמונה של מוצב סוג'וד בדרום לבנון שצולמה בשנת 1998 ברצועת הביטחון
ציון למוצב סוג'וד בתצפית אל גזרת המוצב מ[[הר דב]]
מוצב סוג'וד היה מוצב בצפון הגזרה המזרחית ברצועת הביטחון, שאויש על ידי חיילי גדוד 10 של צבא דרום לבנון. המוצב שכן סמוך לכפר סוג'וד, מערבית למוצב ריחן של צה"ל ודרומית לשלושת מוצבי צד"ל: ע'זלן, ערמתא וחונה. המוצב היה ממוקם בתוך שרידי מבצר צלבני ובתוכו הייתה כיפה של מסגד.
לפי המסורת היהודית, במקום היה ממוקם קברו של אהליאב בן אחיסמך, מבוני המשכן, ויהודי צפת היו עולים לקבר על מנת לבקש סיוע ומזור.

== פעילות ==
במוצב לא היה צינור של מים זורמים, ואספקת המים הגיעה באמצעות מכליות של צד"ל. גם הסולר והמזון סופקו על ידי צד"ל.

משימתם של הכוחות במוצב סוג'וד הייתה לשמור על הציר בין מרג' עיון למובלעת ג'זין פתוח. משימה נוספת הייתה סיוע לכוחות בשלושת מוצבי צד"ל, ע'זלן, ערמתא וחונה. המוצב אויש על ידי כוחות צה"ל במשך תקופות ארוכות ורצופות על מנת לחזק את חיילי צד"ל.

ב-9 ביולי 1993 נהרגו במוצב ארבעה חיילי פלנ"ט צנחנים: סגן , מפקד המוצב, וסמל . הם נהרגו מפגיעת טיל נ"ט שנורה אל עמדת התצפית בה היו; סמל ורב"ט נהרגו כשבאו לחלצם.

ב-19 בספטמבר 1996, במבצע חובק עולם, סרק כוח מיחידת אגוז, בפיקוד ארז צוקרמן, את ג'בל סוג'וד ונתקל במספר רב של מחבלי חזבאללה. בקרב שהתפתח נהרגו כעשרה מחבלים. כמו כן נהרגו שני חיילי צה"ל, סגן [https://www.izkor.gov.il/צור%20פרנס/en_80826bde85be36f2a7c35028033a1c1b צור פרנס] וסמל ראשון [https://www.izkor.gov.il/זהר%20מינץ/en_b76aedcc1c211d181132e73287e97f09 זהר מינץ], ונפצעו עוד כשמונה חיילים.

בשלהי 1998 תקפו מחבלי חזבאללה את המוצב ואחד מהם אף חדר לתוכו. המחבל נאבק עם אחד מלוחמי גדוד 101 של הצנחנים ששהו במוצב, ונמלט. הרמטכ"ל שאול מופז, אשר חקר אישית את האירוע, הדיח מתפקידי לחימה את מפקד המחלקה שאיישה את המוצב, וכן את סמל המחלקה ולוחם שנאבק במחבל והבריח אותו. כן העיר מופז לכל שרשרת הפיקוד שמעליו על שלא חתרו למגע והרגו את המחבל ובכלל זה למפקד הגדוד איתי וירוב, אשר מחה על כך. מופז ניצל את האירוע כדי לחדד לפקודיו את חשיבות ערך הניצחון בלחימה בעיניו, בכל מפגש ומפגש עם האויב, באומרו: 

באפריל 1999 תקפו עשרות מחבלי חזבאללה את כוחות צד"ל שבמוצב סוג'וד. בניסיון ליצור הטעיה, חוליות מרגמות של חזבאללה הנחיתו מכת אש על כל המוצבים ברצועת הביטחון. חיילי צד"ל בסוג'וד השיבו אש והצליחו להדוף את המתקפה בסיוע כוחות צה"ל, שהפגיזו את האזורים מהם תקף חזבאללה. במקביל תקפו מטוסי קרב של צה"ל עמדות חזבאללה מצפון לרצועת הביטחון. שניים או שלושה מאנשי חזבאללה נהרגו בתקרית זאת. אחד מאנשי חזבאללה נשא על גופו דגל, שאותו ביקשו אנשי חזבאללה להניף על המוצב לאחר כיבושו. כוח הצנחנים ממוצב ריחן הסמוך סייע להדוף את אנשי חזבאללה. שמונה חיילי צה"ל ושלושה חיילי צד"ל נפצעו קל.

בפברואר 2000 פונה המוצב, עקב התקיפות החוזרות ונשנות של חזבאללה על המוצב.

== ראו גם ==
* צבא דרום לבנון
* הלחימה בדרום לבנון (1985–2000)

==לקריאה נוספת==
* 
* 
* 
* 

==קישורים חיצוניים==

* [https://20yearsafter.maps.arcgis.com/apps/MapJournal/index.html?appid=4988f9e924994d02aec0710a537751c8&locale=he&section=13 מוצב סוג'וד], באתר "מפת סיפור מוצבי אזור הביטחון בלבנון"
* 

==הערות שוליים==

סוג'וד
קטגוריה:צבא דרום לבנון
Love Me Harder

Love Me Harder (בעברית: אהוב אותי חזק יותר) הוא שיר של הזמרת האמריקאית אריאנה גרנדה והזמר הקנדי דה ויקנד. השיר יצא לאור ב-30 בספטמבר 2014 כסינגל השלישי מתוך האלבום השני של גרנדה, My Everything.

הסינגל הצליח לשחזר חלקית את הצלחת הסינגלים הקודמים של גרנדה והגיע למקום שביעי במצעד הבילבורד האמריקאי ובכך היה הסינגל החמישי של גרנדה בעשירייה הפותחת במצעד והראשון של דה ויקנד, הסינגל אף זכה להצלחה מסחרית והגיע למעמד של פלטינה כפולה בארצות הברית לאחר שמכר למעלה משני מיליון עותקים. נכון לאוקטובר 2020, עומד השיר על כ-500 מיליון השמעות בספוטיפיי.

== רקע והוצאה==
השיר יצא לאור כסינגל ב-30 בספטמבר שבוע לאחר צאת אלבומה השני של גרנדה וזכה לביקורות חיוביות כאשר מבקרים משבחים את שיתוף הפעולה המפתיע בין השניים וחלקם אף הוסיפו שהוא השיר הטוב והבוגר ביותר באלבום של גרנדה.

הופעת הבכורה של השניים עם השיר הייתה בפרק הבכורה של העונה ה-40 של סטרדיי נייט לייב והם הופיע עם השיר גם בטקס פרסי המוזיקה האמריקאית של אותה שנה.

השיר זכה להצלחה גדולה ברדיו האמריקאי והגיע למקום ראשון במצעד שירי הרדיו של בילבורד והיה השיר הראשון של שני הזמרים שמגיע למקום ראשון במצעד שירי הרדיו.

ב-3 בנובמבר יצא הקליפ לשיר שזכה להצלחה וצבר למעלה מ-500 מיליון צפיות, הקליפ נחשב ליותר בוגר מהקליפים הקודמים של גרנדה והוא היה חלק משינוי התדמית של גרנדה באותה תקופה. קליפ השיר בוים על ידי האנה לוקס דייוויס.

== מיקומי שיא ותארים ==
השיר זכה להצלחה בינונית במצעדים בהשוואה לסינגלים הקודמים של גרנדה מהאלבום והוא הגיע לעשירייה הפותחת ב-10 מדינות, בישראל הקליפ לשיר הגיע למקום ראשון במצעד הקליפים של מדיה פורסט והיה השיר השלישי של גרנדה שמגיע למקום ראשון במצעד.

== קישורים חיצוניים ==

==הערות שוליים==

קטגוריה:שירי 2014
קטגוריה:סינגלים מ-2014
קטגוריה:שירי אריאנה גרנדה
קטגוריה:שירי דה ויקנד
קטגוריה:שירים באנגלית
קטגוריה:שירים שנכתבו על ידי דה ויקנד
קטגוריה:שירים שנכתבו על ידי מקס מרטין
קטגוריה:שירים שנכתבו על ידי סוואן קוטצ'ה
קטגוריה:שירים שנכתבו על ידי עלי פייאמי
קטגוריה:שירים שנכתבו על ידי פיטר סוונסון
קטגוריה:וידאו קליפים שבוימו על ידי האנה לוקס דייוויס
קטגוריה:שירים על BDSM
קטגוריה:שירים עם כפל לשון
קטגוריה:בלדות סינת'-פופ
קטגוריה:בלדות R&B עכשוויות
קטגוריה:שירי סינת'-פופ
קטגוריה:שירי R&B עכשוויים
קטגוריה:שירי פלטינה מרובעת באוסטרליה
קטגוריה:סינגלים בהוצאת ריפבליק רקורדס
אוניברסיטת איי הודו המערבית

אוניברסיטת איי הודו המערבית (באנגלית: (University of the West Indies, בראשי תיבות UWI) היא אוניברסיטה ציבורית משותפת לקהילת האיים הקריבים הדוברת-אנגלית: מדינות חבר העמים הבריטי והטריטוריות אנטיגואה וברבודה, איי בהאמה, ברבדוס, בליז, ברמודה, איי הבתולה הבריטיים, ג'מייקה, גרנדה, דומיניקה, טרינידד וטובגו, איי טרקס וקייקוס, מונטסראט, סנט וינסנט והגרנדינים, סנט לוסיה, סנט קיטס ונוויס ואיי קיימן. מטרת האוניברסיטה היא "לפתוח את הפוטנציאל לצמיחה כלכלית ותרבותית" באזור. לאוניברסיטה שלושה קמפוסים, במונה שבג'מייקה, בסנט אוגוסטין שבטרינידד ובקייב היל שבברבדוס, בית ספר לתיירות בנסאו ו"קמפוס פתוח" ללימודי תעודה עם נציגויות בכל אחת מהמדינות. בין בוגריה 3 זוכי פרס נובל, 61 זוכי מלגת רודז ו-18 ראשי ממשלות.

== היסטוריה ==
האוניברסיטה נוסדה ב-1948 כקולג' של אוניברסיטת לונדון, במטרה לשפר את החינוך האקדמי במושבות הבריטיות מעבר לים. הקמפוס הראשון נפתח בעיירה מונה, כ-5 ק"מ מקינגסטון, בירת ג'מייקה ובראשה ניצבה הנסיכה אליס, נכדתה האחרונה של המלכה ויקטוריה. הקמפוס בטרינידד קם ב-1960 על בסיס המכון לחקלאות טרופית והקמפוס בברבדוס קם ב-1963. בשנת 1962 קיבל הקולג' מעמד של אוניברסיטה עצמאית.

== פקולטות ==
* מדעי הרוח וחינוך - בכל הקמפוסים
* מדעי החברה ומנהל עסקים - בכל הקמפוסים
* רפואה - בכל הקמפוסים
* משפטים - בכל הקמפוסים
* מדע וטכנולוגיה - מונה וקייב היל
* מזון וחקלאות - סנט אוגוסטין
* הנדסה - סנט אוגוסטין

== בוגרים בעלי שם ==
=== זוכי פרס נובל ===
* פרופסור ארתור לואיס (W. Arthur Lewis) - זוכר פרס נובל לכלכלה לשנת 1979 (סנט לוסיה)
* דרק וולקוט - זוכר פרס נובל לספרות לשנת 1992 (סנט לוסיה)
* פרופסור אנתוני צ'ן מהפנל הבין-ממשלתי לשינוי האקלים, זוכה פרס נובל לשלום לשנת 2007 (ג'מייקה)

=== ראשי מדינות ===
* פ. ג'. פטרסון - ראש ממשלת ג'מייקה
* אואן ארתור - ראש ממשלת ברבדוס
* קית' מיטשל - ראש ממשלת גרנדה
* דנזל דאגלס - ראש ממשלת סנט קיטס ונוויס
* דין בארו - ראש ממשלת בליז
* ברוס גולדינג - ראש ממשלת ג'מייקה
* קולויל יאנג - המושל הכללי של בליז
* פורשיה סימפסון-מילר - ראש ממשלת ג'מייקה
* אנדרו הולנס - ראש ממשלת ג'מייקה
* קמלה פרסד-ביססר - ראש ממשלת טרינידד וטובגו
* דייוויד תומפסון - ראש ממשלת ברבדוס
* פאולה מיי וויקס - נשיאת טרינידד וטובגו
* אנטוני קרמונה - נשיא טרינידד וטובגו

=== אחרים ===
*פטריק ליפטון רובינסון - משפטן בין־לאומי שכיהן בין השאר כנשיא בית הדין הפלילי הבין־לאומי ליוגוסלביה לשעבר

== קישורים חיצוניים ==

* 

* [http://www.mona.uwi.edu/ קמפוס מונה]
* [http://www.cavehill.uwi.edu/ קמפוס קייב היל]
* [http://sta.uwi.edu/ קמפוס סנט אוגוסטין]
* [http://www.open.uwi.edu/ אתר הקמפוס הפתוח]

==הערות שוליים==

קטגוריה:אמריקה הצפונית: אוניברסיטאות ומכללות
קטגוריה:הים הקריבי
קטגוריה:הקריביים
קטגוריה:הקריביים: מבנים
בודו (עם)

ריקוד בודו מסורתי
בּוֹדוֹ היא קבוצה אתנית דוברת שפה ייחודית, המהווה שבט בעמק ברהמאפוטרה שבצפון מזרח הודו.
אוּדַאלגוּרי וקוֹקְרגְ'האר של אסאם נחשבים מרכז התרבות של הבודו.

היסטורית הבודו נקראו "מֶעך" (Mech). הבודו עצמם משתמשים במינוח "בודוסה", שפירושו בן בודו, כדי לתאר עצמם. בני קהילות הבודו, הגם שגאוגרפית פעמים שמרוחקים אלו מאלו, שומרים על תרבות, מסורת, שפה, ודת אחידה.

האוכלוסייה הכללית של הבודו מונה כ-5 מיליון איש, כאשר כ-4 מיליון באסאם. השפה המדוברת בין כולם היא בודו, הדת העיקרית היא הינדואיזם (מעל 90%) והשאר בעיקר נוצרים (מעל 9%).

== שאיפה לעצמאות ==
הבודו שואפים לעצמאות עוד מימי השלטון הבריטי.

בשנת 2012 מהומות אלימות בין הבודו למהגרים מוסלמים אילצו כ-400,000 אנשים לעקור ממקום מושבם.

==קישורים חיצוניים==

* 

קטגוריה:הודו: תרבות
קטגוריה:עמים
קטגוריה:אסאם
ירדנה שאל

ירדנה שאל (נולדה ב-1942) היא שחיינית עבר ישראלית, אלופת ישראל בשחייה (1954, 1956 ו-1957) במשחה ל-100 מטר גב ושיאנית ישראל במשחים בסגנון זה.

== ביוגרפיה ==
שאל גדלה בקיבוץ כפר המכבי. היא התאמנה בקבוצה של הקיבוץ ובהמשך בקבוצת הפועל גוש זבולון בהדרכתו של יוסף טלקי.

===1954===
====שיאנית ישראל ואלופת ישראל====
בתחרות מבחן לאליפות הפועל שנערכה בגוש זבולון בתחילת חודש ספטמבר 1954 קבעה שאל במשחה ל-100 מטר גב שיא ישראלי חדש של 1:30.4 דקות, שיפור לשיאה של ויויאן חסון מהפועל ירושלים (1:32.7 דקות). שבוע לאחר מכן, באליפות הפועל ה-11 שנערכה בספטמבר 1954 היא זכתה במדליית זהב במשחה ל-100 מטר גב בשיא ישראל חדש של 1:29.8 דקות. באליפות ישראל בשחייה לנוער הראשונה שנערכה בסוף ספטמבר, היא זכתה במדליית זהב במשחה ל-100 מטר גב בשיא ישראלי חדש של 1:28.2 דקות ובאליפות ישראל בשחייה שנערכה באוקטובר אותה שנה היא זכתה ב-3 מדליות, 1 זהב ו-2 ארד. מדליית זהב במשחה ל-100 מטר גב בתוצאה של 1:31.7 דקות, לפני האלופה היוצאת ויויאן חסון (1:34.0 דקות) ושושנה ריבנר מברית מכבים עתיד (1:34.0 דקות). מדליות ארד, במשחה ל-100 מטר חופשי בתוצאה של 1:27.1 דקות ובמשחה ל-400 מטר חופשי בתוצאה של 6:56.6 דקות.

===1955===
בתחרות שנערה בכפר הירוק במאי 1955 קבעה שאל במשחה ל-100 מטר גב שיא ישראלי חדש של 1:27.3 דקות. שלושה שבועות לאחר מכן, במסגרת תחרויות ספורט הפועלים, שנערכו בדוטרכט, הולנד ביוני היא זכתה במדליית זהב במשחה ל-100 מטר גב בשיא ישראלי חדש של 1:26.0 דקות. היא לא השתתפה באליפות ישראל באותה שנה מפני ששברה את ידה.

בתחרות שנערכה בכפר המכבי קבעה שאל במשחה ל-200 מטר גב שיא ישראלי חדש של 3:07.3 דקות.

===1956===
באליפות ישראל בשחייה שנערכה בבריכת השחייה של בת גלים בחיפה באוקטובר 1956 זכתה שאל במדליית זהב במשחה ל-100 מטר גב בתוצאה של 1:27.0 דקות, לפני חברותיה לקבוצה ר. פלד (1:34.5 דקות) ויעל יבור (1:36.5 דקות).

===1957===
בתחרות ארצית שנערכה בבריכת בת גלים בחיפה ביולי 1957 זכתה שאל במדליית זהב במשחה ל-100 מטר גב בשיא ישראלי חדש של 1:24.1 דקות. באליפות ישראל בשחייה שנערכה באוקטובר אותה שנה היא זכתה במדליית זהב במשחה ל-100 מטר גב בתוצאה של 1:28.1 דקות.

===1958===
בתחרות ארצית שנערכה בבריכת גלי הדר בחיפה ביולי 1958 זכתה שאל במדליית זהב במשחה ל-100 מטר גב בתוצאה של 1:24.2 דקות.

== קישורים חיצוניים ==
* 
* 

== הערות שוליים ==

קטגוריה:אלופות ישראל בשחייה
קטגוריה:שחייניות גב ישראליות
קטגוריה:שחייניות חופשי ישראליות
קטגוריה:כפר המכבי: אישים
קטגוריה:ישראליות שנולדו ב-1942
קטגוריה:ישראלים שנולדו ב-1942
גביע דייוויס 1955

גביע דייוויס 1955 הייתה התחרות ה-44 במניין מאז ייסוד התחרות.

מחזיקי הגביע היו נציגי ארצות הברית ומשחק הגמר נערך בפורסט הילס, קווינס, ארצות הברית. לתחרות נרשמו 34 נבחרות שחולקו ל-3 בתים- "בית אמריקה", "בית אירופה" ו"בית המזרח". בין מנצחי הבתים נערכו משחקים על הזכות להתמודד עם מחזיקת הגביע על התואר.

המשחק על התואר נערך ב-28-26 באוגוסט 1955 בפורסט הילס, קווינס, ארצות הברית. נבחרת אוסטרליה ניצחה נבחרת ארצות הברית עם תוצאה 0:5. בכך נבחרת אוסטרליה זכתה בתואר בפעם ה-12 בסך הכל.

==משחקי פלייאוף==
===בית אמריקה===
הבית כלל 7 נבחרות כולל פקיסטן ואוסטרליה.

===בית אירופה===
הבית כלל 24 קבוצות, כולל דרום אפריקה, הודו, מצרים, ארגנטינה וצ'ילה. לאחר משחקים מוקדמים החלו משחקי רבע הגמר.

===בית המזרח===
הבית כלל 3 נבחרות.

===משחקים בין מנצחי הבתים===
המשחקים נערכו במהלך אוגוסט 1955 בארצות הברית.

===משחק על התואר===
{| border="0" cellspacing="0" cellpadding="1" width="50%"
|- bgcolor="#ccfccf" align="center"
! colspan="2" align="center" | ארצות הברית 0
! colspan="2" align="center" |פורסט הילס, קווינס ארצות הברית 28-26 באוגוסט 1955 דשא 
! colspan="5" align="center" | אוסטרליה 5
|- bgcolor=#ddfddf
! colspan="4" " |.
| 1
| 2
| 3
| 4
| 5
|-
! rowspan="2"| 1 
| || ויק סיישס || || 3||8||6 || 2 || 
|-
| || קן רוזוול|| || 6 ||6||4||6 || 
|-bgcolor= #EAE3D8
! rowspan="2"| 2
| || טוני טרברט || || 6||3||3|| 6 || 
|- bgcolor= #EAE3D8 
| ||לו הוד|| ||4 ||6 ||6|| 8 || 
|-
! rowspan="2"| 3
| || ויק סיישס/טוני טרברט || ||14 ||4 || 3||6 || 5 
|- 
| ||רקס הארטוויג/לו הוד|| ||12 ||6||6||3 || 7 
|-bgcolor= #EAE3D8
! rowspan="2"| 4
| || ויק סיישס || ||9 ||1||4||4 || 
|- bgcolor= #EAE3D8 
| ||לו הוד|| ||7 ||6||6||6 || 
|-
! rowspan="2"| 5
| || הם ריצ'רדסון|| || 4||6 || 1|| 4 || 
|- 
| || קן רוזוול || || 6 ||3 ||6|| 6 || 
|}

==קישורים חיצוניים==
* [http://www.daviscup.com/en/draws-results/tie/details.aspx?tieId=10000738 נתונים על התחרות]

קטגוריה:תחרויות טניס ב-1955
1955
1955
1955
1955
1955
1955
1955
1955
1955
1955
קטגוריה:מיאנמר: ספורט
הבה להבא

שער גיליון 00013 של כתב העת "הבה להבא", שנת 2019הבה להבא הוא כתב עת חצי-שנתי לשירה עכשווית, סיפורת ניסיונית, מסות, מניפסטים וסאטירה בעריכת המשורר והעיתונאי עודד כרמלי.
הבה להבא נוסד ב-2011 ומשנת 2016 רואה אור בסיוע עמותת "מקום לשירה". ב-2015 נוסדה הוצאת הספרים "הבה לאור".

ההוצאה מפרסמת את ספרי חבורת "הבה להבא" לצד ספרי מופת מהאוונגרד הקלאסי. המעצב של כתב העת וההוצאה לאור הוא עידן אפשטיין.

גיליונות "הבה להבא" מודפסים אלפי עותקים ומופצים חינם במועדונים, בקמפוסים ובחנויות ספרים עצמאיות ברחבי הארץ. בנוסף גליונות כתב העת זמינים להורדה חינם באתר האינטרנט של החבורה וכן בתוכנית מנויים חינמית דרך הדואר.

"הבה להבא" מגדיר את עצמו ככתב עת טרנס-הומניסטי ומטא-מודרניסטי, וקורא "לחיסול המציאות הישראלית" באמצעות שירה אסקפיסטית: "כי אין בכלל ספק ששירה מינורית, לוקלית ופרוזאית מתארת טוב יותר את מציאות חיינו המינורית, הלוקלית והפרוזאית – אבל שירה אסקפיסטית מתארת טוב יותר את חיינו כפי שהם יכולים להיות" (מתוך "למה דווקא שירה? כדי לחסל את המציאות", ההקדמה לגיליון השלישי).

==משתתפים עיקריים==
חברי מערכת כתב העת הם יואב עזרא, ג'רמי פוגל, רעואל שועלי, רועי כספי, נדב נוימן, עמנואל יצחק לוי, גל עזרן, נח אנגלהרד, סער יכין ושני פוקר. עם הכותבים הקבועים שאינם חברי מערכת ניתן למנות את נמרוד ברקו, אמיר מנשהוף, עומר ולדמן, מישל פלצ'יק, עומרי דנינו, זאב סמילנסקי, ספיר יונס, אייל שלום, גבריאל מוקד, אמוץ גלעדי, שירי ללוש, יונדב פרידמן, תמר רפאל, רומי פלדי ושגיא אלנקוה.

לצד טקסטים עכשוויים בשפה העברית, כתב העת מרבה לפרסם אנתולוגיות מתורגמות לשירה עכשווית מרחבי העולם. עד כה פורסמו אנתולוגיה לשירה קנדית עכשווית (גיליון 3), אנתולוגיה לשירה אמריקאית עכשווית (גיליון 4), אנתולוגיה לשירה גרמנית עכשווית (בשיתוף מכון גתה, גיליון 5), אנתולוגיה לשירה רומנית עכשווית (בשיתוף המכון הרומני לתרבות, גיליון 7) ואנתולוגיה לשירה פולנית עכשווית (בשיתוף המכון הפולני לתרבות, גיליון 8).

==ביקורת אודות כתב העת==
מבקר הספרות אריק גלסנר על "הבה להבא": "זה כתב עת שמבקש לחלץ את המחשבה והפואטיקה המקומיות מהפרובינציאליות, לא מהפרובינציאליות הישראלית, אלא מהפרובינציאליות של ההווה, אך גם מהפרובינציאליות במרחב, זו של כוכב הלכת 'ארץ'".

מבקר הספרות דוד בוחבוט כתב לרגל יציאת גיליון 4 במוסף "ספרים" של עיתון "הארץ":
:"'הבה להבא' מתנהג כמו קרקס ססגוני של אידיאות חובקות יקום... הוא אינו נפוח מחשיבות עצמית מופרזת וגם כאשר הוא עוסק בעניינים שברומו של עולם, הוא פועל ברוח היתולית. הוא אינפנטילי, אינפנטיליות שמקורה בשאיפה הנאיבית לחיי נצח. אינפנטיליות אבידנית, ההוגה שנינויות פוטוריסטית הזויות, רבות קסם וגם קצת מגוחכות... 'הבה להבא' מתנהג כמו מתבגר מבריק וטוטלי, מאוהב בפילוסופיה של עצמו, שבא לקדוח בראש ל'אמא ספרות' את כל התאוריות הגרנדיוזיות. הילד מרשים, מיוחד ולא שגרתי".

==קישורים חיצוניים==
* כל גיליונות כתב העת להורדה [http://havalehaba.co.il/ באתר הבה להבא].
* 
* אריק גלסנר, [https://arikglasner.wordpress.com/2013/04/21/הערה-על-הבה-להבא/ הערה על "הבה להבא"], 21 באפריל 2013
* תמי לבנת, [http://korebasfarim.com/2014/09/23/ראיון-תמי-לבנת-מלכה-מראיינת-את-עודד-כרמ/ ראיון עם עודד כרמלי, עורך "הבה להבא"], קורא בספרים, 23 בספטמבר 2014
* 
* 

==הערות שוליים==

קטגוריה:ישראל: כתבי עת ספרותיים
קטגוריה:כתבי עת לספרות ספקולטיבית
קטגוריה:עתידנות
קטגוריה:ישראל: כתבי עת לשירה
זאב שניר

זאב שניר (נולד בשנת 1955 לערך)<ref name=":0"></ref> הוא איש ביטחון ישראלי, ששימש כראש הוועדה לאנרגיה אטומית בשנים 2015–2022. קודם לכן כיהן כעוזר שר הביטחון להתגוננות וראש האגף לאמצעים מיוחדים במשרד הביטחון וכראש להק הציוד בחיל האוויר בדרגת תת-אלוף.

== ביוגרפיה ==
שניר יליד קריית עמל. הוריו ניצולי שואה שעלו בשנת 1950 מרומניה למעברה בשער העלייה.<ref name=":0" /> בעל תואר ראשון בהנדסה אווירונאוטית בהצטיינות מהטכניון (1977) ותואר שני בהצטיינות מבית הספר של הצי ללימודים מתקדמים בארצות הברית (1988). תואר שני נוסף בהצטיינות מהאוניברסיטה לביטחון לאומי בארצות הברית.

בין השנים 1995–1997 פיקד על יחידה 108. בשנת 2003 מונה לראש להק הציוד. בשנת 2006 סיים את שירותו בצה"ל. כעבור שנה מונה לעוזר שר הביטחון להתגוננות, במקומו של שאול חורב.

בדצמבר 2014 החליט ראש הממשלה, בנימין נתניהו, למנות את שניר לתפקיד ראש הוועדה לאנרגיה אטומית, אך מינוי זה הוקפא על ידי היועץ המשפטי לממשלה, יהודה וינשטיין, בנימוק שיש להימנע ממינויים בכירים בתקופת בחירות. ביוני 2015 אושר המינוי בממשלה. סיים את כהונתו בתפקיד זה ב-31 ביולי 2022.
לאורך כל שירותו רב השנים במערך הביטחוני ובתפקידיו האחרונים, שניר ניהל אורח חיים צנוע, ניסה לשמור על פרופיל נמוך, לא התבלט בתקשורת, ודחה אין ספור בקשות מכתבים בכירים לראיונות עימו. 

במרץ 2023, נוכח תמיכתו בגל המחאה בעקבות הרפורמה המשפטית, חרג שניר ממנהגו והתראיין לכתבה נרחבת לנדב איל במוסף 7 ימים שבידיעות אחרונות.<ref name=":0" />

==קישורים חיצוניים==

* .
* [https://calhoun.nps.edu/bitstream/handle/10945/23059/investigationofi00snir.pdf Investigation of incompressible cascade flows using a viscous/inviscid interactive code] - התזה של רס"ן שניר לתואר שני בהנדסה אווירונאוטית, דצמבר 1988.
* 

==הערות שוליים==

קטגוריה:ראשי להק הציוד
קטגוריה:ראשי האגף לאמצעים מיוחדים
קטגוריה:מנכ"לי הוועדה לאנרגיה אטומית
קטגוריה:תתי-אלופים בחיל האוויר
קטגוריה:בוגרי הטכניון - מכון טכנולוגי לישראל
קטגוריה:מהנדסי אווירונאוטיקה ישראלים
קטגוריה:קריית טבעון: אישים
קטגוריה:בוגרי האוניברסיטה לביטחון לאומי
קטגוריה:מפקדי יחידה 108
קטגוריה:ישראלים שנולדו ב-1955
מימון ישיר

מימון ישיר מקבוצת ישיר (2006) בע"מ היא חברת אשראי חוץ בנקאי. החברה מציעה פתרונות מימון לתחום הרכב ולתחום המשכנתאות באמצעות חברת הבת - מימון ישיר משכנתאות. החל מאוגוסט 2020 החברה היא חברה ציבורית. החברה נמצאת בשליטת צור שמיר אחזקות בשיעור של 44.08%. בין בעלי המניות נמנים גם גופים מוסדיים.

==היסטוריה==
חברת "מימון ישיר" הוקמה בשנת 2006 תחת קבוצת החברות "צור שמיר" בבעלות מוקי ודורון שנידמן. היא חברה אחות לחברת הביטוח איי. די. איי, בעלת המותגים "ביטוח ישיר" ו־ "ביטוח 9 מיליון". 

החל מינואר 2024 מנכ"ל החברה הוא ערן גולן. גולן הצטרף לצוות הניהולי הבכיר במימון ישיר בשנת 2017, בתור סמנכ"ל פיתוח עסקי ואשראי, לאחר מכן מונה למשנה למנכ"ל ולמנכ"ל חברת הבת 'מימון ישיר נדל"ן ומשכנתאות'. מנכ"ל החברה מיום הקמתה במשך 18 שנה היה ערן וולף.

בשנת 2019 רכשה החברה את הסטארט־אפ CARWIZ שייעודו הקמת זירת מסחר מעודכנת ונגישה ללקוחות הנמצאים בתהליך רכישת רכב על ידי הצגת נתונים על מלאי זמין של סוכנויות רכב שונות, מידע אובייקטיבי על דגמים והשוואות מחירים.

באוגוסט 2020 ניגשה מימון ישיר להנפקה לציבור בשוק ההון לפי שווי מוערך של 940 מיליון שקל.

בנובמבר 2021 רכשה החברה 80% ממגזין הרכב "אוטו", פורטל התוכן לרכב המוביל בישראל.

== פעילות החברה ==
מימון ישיר פועלת בתחום האשראי לרכב ומציעה סוגי הלוואות לרכישת רכב: מאדם פרטי וכן באופן דיגיטלי (All The Way) דרך אתר החברה. בנוסף מציעה החברה שירות מאצ'ינג - שירות מציאת רכב שמסייע באיתור רכבי יד שנייה מסוכנויות ומגרשים אשר מימון ישיר עובדת איתם בשיתוף פעולה, ללא עלות, ללא מחויבות ואינו מותנה בלקיחת הלוואה.

עוד מציעה מימון ישיר הלוואות באמצעות אתר CarWiz, לוח רכב המקשר בין סוכנויות רכב לקונים באמצעות מנוע חיפוש חכם. עוד החברה מעניקה לשותפים העסקיים שלה המונים כ-1,300 סוכנויות רחב ברחבי הארץ מעטפת שירותים באמצעות פעילות סיטונאית דרך אתר "CarStock" דרכו החברה מוכרת מכוניות לסוכנויות הרכב; אתר Carland – פלטפורמה לניהול סוכנויות הרכב ומערכת אינטרג'ק – ממשק דיגיטלי המיועד לבעלי סוכנויות הרכב עבור הלקוחות והמאפשר קבלת הלוואה בתוך סוכנות הרכב עצמה. 

== מימון ישיר משכנתאות ==
למימון ישיר פעילות בתחום הלוואות מגובות נדל"ן משכנתאות תחת השם [https://www.5555.co.il/%D7%9E%D7%A9%D7%9B%D7%A0%D7%AA%D7%90%D7%95%D7%AA מימון ישיר משכנתאות]. 

החברה החלה את פעילותה בשנת 2022, ומהווה חברת בת של מימון ישיר. החברה מאפשרת ללקוחותיה לקבל משכנתא לרכישת נכס והלוואות לכל מטרה בשעבוד נכס קיים. 

== קישורים חיצוניים ==
* 

== הערות שוליים ==

קטגוריה:חברות הנסחרות בבורסה לניירות ערך בתל אביב
קטגוריה:מוסדות פיננסים חוץ-בנקאים ישראלים
שלמה רוהלד

שלמה רוהלד (כ"ה באייר תרל"ה, 30 במאי 1875 – כ' באייר תש"י, 7 במאי 1950) היה מזכיר תלמוד תורה "שערי תורה" ביפו, סופרם ומזכירם של הרב נפתלי הרץ הלוי והרב אברהם יצחק הכהן קוק ביפו, ולאחר מכן מזכיר ראשי של משרד הרבנות בתל אביב ורשם ראשי בבית הדין בעיר. 

==ביוגרפיה==

נולד בירושלים, בנו של שמואל ונכדו של [http://www.tidhar.tourolib.org/tidhar/view/1/121 הרב נפתלי יצחק הלוי רוהלד], ראש השוחטים בעדה האשכנזית בירושלים. אמו חנה היא בת הרב שלמה, בנו של הרב חנוך הניך הלוי שושן מקלווריה, מחבר ביאור רשב"ח על הרמב"ם. דודו, ברוך בנדט רוהלד, הוא מייסד דפוס "ציון" ("דפוס רוהלד") בירושלים.

למד אצל הרב יעקב בן ישראל זלניר והרב דוד הכהן שותק (מתלמידי הרב יהושע לייב דיסקין). כמו כן למד אצל הרב נפתלי הרץ הלוי בהיותו בירושלים, בטרם התמנה לרב ביפו.

בשנת תרנ"ב (1892) הוציא למשך תקופה קצרה את העיתון "מוריה".

בשנת תרנ"ו (1896) עבר ליפו כדי לשמש מזכיר התלמוד תורה "שערי תורה" ביפו ושימש בתפקידו ארבעים שנה. היה מעסקני התלמוד תורה ופעל להרחבתו.

במקביל שימש סופרו ומזכירו של הרב נפתלי הרץ הלוי. פעל להקמת בית הדין בביתו של הרב קוק ביפו ושימש סופרו ומזכירו. בית דין זה שימש כתובת מרכזית לפתרון סכסוכים ממוניים ביפו, בתל אביב ובכל מושבות האזור. 

לאחר התפתחות העיר תל אביב החל לשמש מזכיר ראשי של משרד הרבנות בתל אביב ורשם ראשי בבית הדין בעיר, וכיהן בתפקידו עשרות שנים.

בשנת תש"ה (1945), במלאת לו שבעים שנה, נערכה מסיבה לכבודו מטעם "ועד יובל", שהורכב מרבנים ואנשי ציבור. הם הוציאו לכבודו חוברת בשם "לך שלמה - קונטרס שמע שלמה", הכוללת ברכות, לקט חידושי תורה, ומונוגרפיה מפורטת על תולדותיו והתפתחותו של מוסד הרבנות הראשית לתל אביב-יפו. במסיבה עיטרוהו הרבנים הראשיים הרב משה אביגדור עמיאל, הרב יעקב משה טולידאנו והרב יוסף צבי הלוי בתואר הכבוד "מורנו". 

היה נשוי לחנה לבית ויינברג, דור חמישי לרבי אברהם שלמה זלמן צורף ודור שישי לרבי שלמה מטולוצין. לזוג נולדו שמונה ילדים. 

נפטר בשנת תש"י, ונקבר בבית הקברות נחלת יצחק.<ref></ref>

==קישורים חיצוניים==
*

== הערות שוליים ==

קטגוריה:יפו: אישים
קטגוריה:תל אביב-יפו: אישים
קטגוריה:תל אביב-יפו: דת
קטגוריה:אישים הקבורים בבית הקברות נחלת יצחק
קטגוריה:הראי"ה קוק
קטגוריה:אנשי היישוב הוותיק ילידי ארץ ישראל
קטגוריה:ישראלים שנולדו ב-1875
קטגוריה:ישראלים שנפטרו ב-1950
קטגוריה:אנשי היישוב הוותיק ילידי ארץ ישראל במאה ה-19
קטגוריה:יהודים בארץ ישראל במחצית הראשונה של המאה ה-20
אקלים ימי

מפת העולם כשאזורים עם סוגי אקלים ממוזג צבועים בירוק. האות הראשונה (C) מסמלת את החלוקה השלישית מבין האקלימים ב[[שיטת קפן - האקלים הממוזג. האות השנייה מסמלת מתי מתרחשת העונה היבשה - S עבור הקיץ, W עבור החורף ו־F כאשר אין כלל עונה יבשה. האות השלישית מסמלת את מאפייני הקיץ - A לקיץ חם, B לקיץ חמים ו־C לקיץ קר.]]
סלעים בים ב[[איסלנד.]]
חוף ים בעיר [[אושואיה שבטיירה דל פואגו.]]
על־פי שיטת קפן האקלים הימי (באנגלית: oceanic climate, או לעיתים: marine, west coast ו-maritime) הוא אחד מצורותיו של האקלים הממוזג. המאפיין המשותף לסוגי האקלים הימי הוא השפעת הים (או האוקיינוס) על אופי האקלים.

ככלל, האקלים הימי מחולק לארבעה סוגים: Cfb Cfc ,Cwb ו־Cwc, כלומר מזג האוויר משתנה אך מעט, כאשר ההבדלים בין הקיץ לחורף אינם קיצוניים (דבר המאפיין לכל צורות האקלים הממוזג). המשקעים מפוזרים בשווה, או כמעט בשווה, לאורך כל השנה, או שהחורף הוא העונה היבשה (נפוץ ברמות הגבוהות של אזורים טרופיים) והקיץ חמים ורטוב או קר.

אף על פי שהאקלים הימי נפוץ בכל היבשות, באירופה שטחו הוא הגדול ביותר, כאשר הוא מתפרש פנימה לתוך היבשת יותר מבשאר היבשות.

== גרסאות ==
===Cfb ו-Cwb===
הנפוצה מבין כל גרסאות האקלים הימי היא ה־Cfb, כלומר מזג האוויר ממוזג, אין כלל עונה יבשה והקיץ חמים ונעים. גרסה זו נפוצה בקווי הרוחב 45° - 55°, לרוב בחופים המערביים של היבשות, בסמיכות לאקלים ים-תיכוני, אם כי לא בהכרח. כך למשל בחופיה הצפון-מערביים של ארצות הברית שורר אקלים זה

גרסה דומה ל־Cfb היא Cwb המופיעה בין השאר ברמות הנמצאות באזורים בעלי אקלים טרופי. בגלל גובה הרמה, האוויר החם והלח נשאר בתחתיתם, ואילו אוויר ממוזג מן הים, למרות המרחק, מגיע אל הרמה. גרסה זו מכונה "אקלים רמות תת־טרופי" ובשונה מהאקלים הממוזג הרגיל, ייתכן והחורף יהיה יבש לחלוטין, כך שסימונה יהיה Cwb, כשה־w מסמלת את העובדה שהחורף יבש. כך למשל בהרי האטלס הגבוה שורר אקלים זה.

===Cfc===
בגרסה זו של האקלים הימי הקיץ קר, כאשר האזורים בעל אקלים זה שוכנים באזור התת־קוטבי, בקצה האזור של האקלים הממוזג אך עדיין ממוזגים מכדי להיכלל באקלים תת־ארקטי, כאשר הממוצע של כל החודשים אינו מתחת ל־C° 3-. גרסה זו קיימת באיסלנד, איי פארו, ההיילנדס של סקוטלנד, החופים הצפון־מערביים של נורווגיה, האיים הדרומיים של אלסקה, הדרום הרחוק של צ'ילה וארגנטינה ובהרי האלפים הדרומיים שבניו זילנד.

===גרסאות נוספות===
*Cwc - בגרסה זו החורף יבש והקיץ קר. גרסה זו קיימת על פי ההשערה באזורים קטנים בסצ'ואן, יונאן, ארגנטינה ובוליביה.
*Csb - בגרסה זו הקיץ יבש וחמים. אף על פי שבדרך כלל מאפיינים אלו אמורים להגדיר את האזור כבעל אקלים ים־תיכוני ולא כבעל אקלים ממוזג, לעיתים נכללים אזורים אלו כבעלי אקלים ימי. כך למשל גליסיה שבספרד מוגדרת כבעלת אקלים ממוזג ולא כבעלת אקלים ים־תיכוני, בשל כמות המשקעים הגבוהה יחסית, העננות הרבה גם במהלך הקיץ ומזג האוויר הנוח לאורך כל השנה.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:אקלים